KISKŐRÖS VÁROS SZLOVÁK NEMZETISÉGI
ÖNKORMÁNYZATA
Slovenská národnostná samospráva mesta Malý Kereš
Szám: 14-10/2024.

JEGYZŐKÖNYV

Készült:	Kiskőrös Város Szlovák Nemzetiségi Önkormányzata 2024. november 21-én (csütörtök) 14:00 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterme
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Csővári János			képviselő
Dulai Györgyné		képviselő
Pazdernyik Sándorné		képviselő
Valach Sándorné		képviselő

dr. Turán Csaba			jegyző
Lucza Alexandra		jegyzőkönyvvezető

Meghívottként részt vett: 	Nádasdi Gergely a Kiskőrösi Hivatásos Tűzoltóparancsnokság vezetője, Hangya Ákos r. őrnagy a Kiskőrösi Rendőrkapitányság képviseletében


(A közmeghallgatáson 10 érdeklődő állampolgár vett részt.)

Györk Ernőné a testület elnöke szlovák és magyar nyelven köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

Györk Ernőné a testület elnöke megköszönte a Polgármesteri Hivatal dolgozóinak munkáját, bemutatta az újonnan megalakult testületet és megjelölte céljaikat a következő évre. Hosszútávú terveik közt szerepel a jó kapcsolat kialakítása és ápolása a külső és belső partnereikkel, minél szélesebb alapokra helyezni a szlovákságot, igyekeznek fiatalítani, az idei évben is szlovák tábort szerveztek, ezzel is ösztönözni őket a csatlakozáshoz. 
Fő feladataikhoz sorolja a szlovák nyelv gyakorlását, egyre kevesebben ismerik a nyelvet, a fiatalok számára már szinte teljesen idegen. A téli estéken összeülnek és a mindennapi élethez szükséges szavakat, kifejezéseket tanulják szlovák nyelven, ezzel is igyekeznek megismertetni, gyakorolni a nyelvet. 
A pályázati lehetőségeket a jövőben is igyekeznek kihasználni, a kisebb összegeknek is örülnek. Nagyon fontos számukra más szlovák települések megismerése, ezért szerveznek sok kirándulást, ahol megismerik egymás kultúráját, be tudják építeni a saját tevékenységeik közé.
A jelenlegi hagyományaikat szeretnék tovább vinni és újakat is teremteni, a város rendezvényein a jövőben is szeretnének részt venni, bárki felkéri őket igyekeznek helytállni.
A továbbiakban röviden beszámolt az év során megvalósult programokról. Az idei év programjai között szerepelt többek között: Zmacskaló parti, farsangi fánk sütés, az Angyalföldi szlovák Nemzetiségi Önkormányzatnál vendégeskedtek, ahol bemutatták a szlovák népviseletet, nagypénteki hólabdasütés, Városalapítók Napja és Országos Rétesfesztiválon való részvétel, nyári tábor megszervezése, augusztus 20-i kenyérsütés, Kiskőrösi Szüret és Szlovák Nemzetiségi napokon való részvétel, Márton nap. Ezenkívül számos utazás is megvalósult az évben.

Nádasdi Gergely a Kiskőrösi Hivatásos Tűzoltóparancsnokság vezetője röviden bemutatkozott, elmondta, hogy tűzoltással és műszaki mentéssel foglalkoznak, a napi feladataikat a Laktanyában végzik. Felhívta figyelmet az Adventi időszak veszélyeire, a gyertyák, csillagszórók, égősorok helyes használatára. Biztatta az időseket a gondosóra igénybevételére, a tapasztalatok szerint egyre többen használják.


Hangya Ákos r. őrnagy a Kiskőrösi Rendőrkapitányság képviseletében elmondta, hogy Kiskőrös közbiztonsága jó, de mindig a jobbra törekednek, csökkenő tendenciát mutatnak a balesetek. A város nagyrendezvényein aktívan részt vesznek minden évben a Polgárőrség bevonásával és így nyugodt körülmények között zajlanak a rendezvények. Felhívta a figyelmet a biztonsági öv használatára, életeket menthet ez egy baleset során.

Nádasdi Gergely a Kiskőrösi Hivatásos Tűzoltóparancsnokság vezetője afelől érdeklődött, hogy hol lehet megkóstolni a hólabdát.

Györk Ernőné a testület elnöke válaszában elmondta, hogy legközelebb az Adventi rendezvényen meg lehet kóstolni, de minden rendezvényükön szeretettel látják őket. Afelől érdeklődött, hogy a tűzrakásnál mennyire jellemző, hogy tűzeset alakul ki.

Nádasdi Gergely a Kiskőrösi Hivatásos Tűzoltóparancsnokság vezetője elmondta, hogy a nyári időszakban a szabadtéri tüzek száma magas, de javuló tendenciát mutat ez is, szabályokkal próbálják koordinálni ezt.

Györk Ernőné a testület elnöke a Rendőrség képviselőjétől kérdezte, hogy mennyire jellemző az időseket érintő csalás Kiskőrösön.

Hangya Ákos r. őrnagy a Kiskőrösi Rendőrkapitányság képviseletében válaszában elmondta, hogy előfordul, mostanában növekvő tendenciát mutat, főleg az internetes rendelésekkel kapcsolatos csalások jellemzőek. Ezenkívül nagyon gyakori mostanában, hogy banki ügyintézőnek adják ki magukat telefonban és kérik a személyes adatokat, ebben az esetben rakják le a telefont.

Györk Ernőné a testület elnöke köszönetét fejezte ki a közmeghallgatáson megjelenteknek. Elmondta, hogy a Rendőrség részéről sajnos senki nem tudott megjelenni. Mindenkinek további szép napot kívánt.



További kérdés, hozzászólás nem hangzott el, így Györk Ernőné a testület elnöke a közmeghallgatást 15:05 órakor bezárta.



Kmf.




    Györk Ernőné 									       Csővári János
   a testület elnöke									  jegyzőkönyv-hitelesítő


Lucza Alexandra
jegyzőkönyvvezető

2

